J82 - Natur
- designet af Jørgen Bækmark
Springet fra en komfortabel spisestuestol til en god loungestol var ikke uoverkommeligt, da Jørgen Bækmark skabte J82. Loungestolen – eller lænestolen, som man nok kaldte den dengang – er lidt dybere og mere tilbagelænet end spisestuestolene.
Det gør den selvfølgelig endnu mere komfortabel, men det giver også nogle nye designmæssige kvaliteter. Prøv eksempelvis at betragte denne stol fra oven – ryg og armlæn danner næsten en sluttet, perfekt cirkel. En behagelig stol, der indbyder til ro og fordybelse, og som bygger bro mellem det moderne skandinaviske hjem og den epoke, hvor den blev skabt.
Stol i massiv eg med fletsæde. Det benyttede træ er fra europæiske skove. J82 er ligesom J80 og J81 med drejede egetræsstokke, dampbøjet ryg og armlæn samt håndflettet sæde. Da træ er et naturmateriale, vil nuanceforskelle kunne forekomme, selv på det enkelte møbel.
Jørgen Bækmærk
Jørgen Bækmark (f. 1919) blev leder af FDB Møblers tegnestue i 1958 og er den eneste nulevende designer af FDB Møbler fra denne epoke.
Jørgen Bækmark er uddannet fra Kunsthåndværkerskolen og Kunstakademiets Møbelskole, men var oprindelig møbelsnedker.
Koblingen mellem design og håndværk er gennemgående i hans arbejde. I sin tid i FDB Møbler var han kendt for at være dybt optaget af de mindste detaljer i produktionen.
Flere møbler af Jørgen Bækmark
J81 - Sort/natur
J80 - Eg matlakeret
J82 - Sort/Sort
J83 Sort/Natur
J83 Bænk - Natur